CELEX: 52011DP0060
Language: lt
Date: 1297814400000
Title: Darbo su susijusiais komitetais procedūra ir klausimo grąžinimas komitetui (50 ir 56 straipsnių išaiškinimas) 2011 m. vasario 16 d. Europos Parlamento sprendimas dėl darbo su susijusiais komitetais procedūros ir dėl klausimo grąžinimo komitetui, atmetus Komisijos pasiūlymą (Europos Parlamento Darbo tvarkos taisyklių 50 ir 56 straipsnių išaiškinimas)

28.6.2012   
            
            
               LT
            
            
               Europos Sąjungos oficialusis leidinys
            
            
               CE 188/65
            
         2011 m. vasario 16 d., trečiadienisDarbo su susijusiais komitetais procedūra ir klausimo grąžinimas komitetui (50 ir 56 straipsnių išaiškinimas)
   P7_TA(2011)0060
   2011 m. vasario 16 d. Europos Parlamento sprendimas dėl darbo su susijusiais komitetais procedūros ir dėl klausimo grąžinimo komitetui, atmetus Komisijos pasiūlymą (Europos Parlamento Darbo tvarkos taisyklių 50 ir 56 straipsnių išaiškinimas)
   2012/C 188 E/15
   
      Europos Parlamentas,
   
               —
            
            
               atsižvelgdamas į 2011 m. vasario 15 d. Konstitucinių reikalų komiteto pirmininko laišką,
            
         
               —
            
            
               atsižvelgdamas į Darbo tvarkos taisyklių 211 straipsnį,
            
         
               1.
            
            
               nusprendžia prie 50 straipsnio pridėti tokį išaiškinimą:
               
                            
                        
                        
                           „Pirmininkų sueigos sprendimas taikyti darbo su susijusiais komitetais procedūrą taikomas visomis tos procedūros stadijomis.
                        
                     
                            
                        
                        
                           „Atsakingo komiteto“ teises įgyvendina vadovaujantis komitetas. Įgyvendindamas šias teises, jis turi atsižvelgti į susijusio komiteto prerogatyvas, būtent į pareigą lojaliai bendradarbiauti sudarant darbo grafiką ir į susijusio komiteto teisę spręsti dėl pakeitimų, pateiktų Parlamentui, kurie priklauso išimtinei jo kompetencijai.
                        
                     
                            
                        
                        
                           Tuo atveju, jei vadovaujantis komitetas neatsižvelgtų į susijusio komiteto prerogatyvas, jo priimti sprendimai galiotų, tačiau susijęs komitetas tuos pakeitimus galėtų tiesiogiai teikti Parlamentui pagal savo išimtinę kompetenciją.“
                        
                     
         
               2.
            
            
               nusprendžia prie 56 straipsnio pridėti tokį išaiškinimą:
               
                            
                        
                        
                           „Grąžinus klausimą komitetui pagal 3 dalį, vadovaujantis komitetas, prieš priimdamas sprendimą dėl procedūros, turi suteikti galimybę susijusiam komitetui pagal 50 straipsnį pasirinkti dėl pakeitimų, kurie priklauso jo išimtinei kompetencijai, ir visų pirma pasirinkti, kurie pakeitimai turi būti iš naujo pateikti Parlamentui.
                        
                     
                            
                        
                        
                           3 dalies antroje pastraipoje numatytas terminas taikomas atsakingam komitetui pristatyti pranešimą žodžiu arba teikti raštu. Jis netaikomas Parlamentui nustatant tinkamą laiką tęsti tos procedūros svarstymą.“
                        
                     
         
               3.
            
            
               paveda Pirmininkui perduoti šį sprendimą Tarybai ir Komisijai susipažinti.